Newsgroup: italia.trieste.discussioni
Titolo: Locali a Trieste

Ciao  a tutti/e!
Volevo fare un sondaggio...quali sono i locali che frequentate di più il
sabato sera? A Trieste e non? E quali locali vorreste venissero aperti nella
nostra città?
CIAO!
Marco

 ha scritto nel messaggio
news:VYWr8.132698$%g7.42...@twister2.libero.it...


Ciao Marco
Vara mi co me calo in cita vado in via Ugo Foscolo ala Stube, me piasi la bira e
l'ambiente, altrimenti vado de "Giorgio" quela picia bireria in V.San Michele.
Come ga za dito Quatrocorde "che forse el xe un bassista" dovesi eserghe più
loghi dove poder sonar. Ma qua el discorso xe anche sai burocratico, perchè ala
fin fine a un che ga el local ghe costa un ocio de la testa pagar anche solo un
che sona figuremose una intera band.
Ciau
Eric

 che sona figuremose una intera band.
Te assicuro che il gestore ghe guadagna sempre e comunque...
El problema, a Trieste, xè che tuti rompi i cojoni per "el casin" che fa un
grupo. I gestori no vol insonorizzar el local, disendo che costa ssai, ma
noi se rendi conto che i recuperassi in breve tale investimento. Per dir,
noi sonemo alla grande in friul e veneto, dove molte birrerie xè
insonorizzade, e xè sempre pien de gente.
Ma, a Trieste....no se pol.
'dio
Quattrocorde   °\°\ /°/°
www.easyridersband.com

 Quattrocorde   °\°\ /°/°
* Ciapo l'ocasion per ricordar, sopratuto ai più stagionai de questo NG,  i
locai con musica e balo dei favolosi ani '60 (veramente quela volta nisun se
iera acorto che i fusi cusì favolosi !) ma anche per evidenziar el grande
asortimento oferto quela volta ai torzioloni.  Penso che sarà per i più veci
dei ricordi dolci ,
languidi e richi de tempeste ormonali.  :-))
Ordinando per tipologie:
_Dancing_ :
 Caravella e Castelreggio ( a Sistiana mare), Approdo (Duino mare), Hermada
(tra Sistiana e Duino), Marinella (un mito!) e Pineta (a Barcola), Baita
(Grignano, solo d'estate), Bottega del vino (in Castel a S.Giusto), Whiski a
go-go (in Viale ma solo '65-67), Alcione (galleria Fenice ma solo '66-'67).
Per brevi periodi: bar Ariston e caffè Tommaseo.
_Balere_:  Paradiso, Cacium ( drio del cimitero) e Stazione Marittima.
_Night_ (con servizio al tavolo de afetuose ma venali esponenti femminili
del mondo balcanico): Mexico, Trocadero (Trocaduro per gli abitué) e Odeon.
Per i più irequieti ed erabondi  e per chi desiderava un confronto serrato e
costrutivo (come disi Coferati) con le bisiache ghe iera el Trovatore
(Perteole) e la Capannina (Fiumicello).
Senza balo: la gloriosa bireria Dreher.
Tuti serava più o meno ala 1, trane i night ale 3, perciò se creava per i
maratoneti del fiasco un *buco nero* orendo e inquietante che no se podeva
colmar se non fino ale 5 o ale 6 quando verzeva el bareto dei pescadori in
piaza Venezia. Inutile dir che per questi iriducibili l'interese per la
musica a questo punto iera piutosto modesto ma sorgeva inveze el problema de
no far calar tropo el livelo del'alcolemia che iera 'sta faticosamente
ragiunto a caro prezo e no doveva andar perso. Eco che inveze che esisteva
un'ancora de salvatagio (ma solo per gli iniziati, detti anche i Templari
del bicerin) :  un club privato nela zona de piaza dela Borsa (i te butava
zo la ciave dala finestra perchè el local iera in pian) , con servizio bar,
pastasuta nel cuor dela note, otima tra l'altro per stagnar el stomigo in
subuglio, pokerino, ecc.
Se aceta ben volentieri segnalazioni, agiunte e/o modifiche.
Saluti.
Garum.
p.s. Oooops, dimenticavo che anche a Padriciano ghe iera qualcosa ma no so
el nome nè l'esata locazion,... ghe son 'sta però una volta ! Perdoneme 'sta
lacuna.

Mio Pare che xe del 52 me ga sempre sai parla dei posti che Garum ne conta,el
ghe sonava speso col suo grupo e iera sempre un bel movimento, altro deso che xe
ste mone de discoteche dove tuti se scasa, quela volta si che se ingrumava
babete!!!!!
Ciau
Eric

 Siba
* A proposito de S.Giacomo, una domanda:  xe ancora vivo don Mario Cosulich,
mitico paroco del sucitato rion ?
Lo conosevo de quando che gavevo 6 ani:  e dopo a scola, e dopo a Liceo, e
dopo a qualche matrimonio, ... e dopo ghe g'ho  vendù un vecio organo
elettronico...insoma se conosevimo de una vita. E poi gente cusì,  bisogna
tinirsela in bone per l'Al di là: con lori basta un'ociada, un moto con la
testa e eco che al'Inferno i te sbasa un poco le fiame o i te cala de 4 o 5
cm el livelo dela m...a !   :-D
Saluti.
Garum.

 mitico paroco del sucitato rion ?
sii, lo go visto per strada l'altroieri vizin del Mercato Coperto!
Naturalmente nol xe più paroco a san Giacomo, me sa che el bazica tipo
canonici a San Giusto, ma el se da sempre de far, el fa corsi de teologia e
ritiri spirituali, quatro ani fa go partecipà a un poche de sue lezioni sui
Ati dei Apostoli, el xe bravissimo de spiegar tuto.
El xe anche uno dei pochi preti che continua a portar la flaida nera inveze
che le braghe.
--
Elisabetta Marcovich,
Trieste

 Garum.
Come no! E lunga vita a Don Cosulich!
Quasi ogni Domenica, 'co canto a S. Giusto el xe lui che celebra: voce
squillante e intonata el scominzia con "In nomine Patri....". Alle 9.15
scolta su RadioUno (819 kHz). Te lo sentirà anche da là. La celebrazion con
lui la xe quasi tuta in latin... dove se pol ancora... grande!
Pensa che proprio al Liceo el iera prof. de religion anche del mio vecio....
Viva l'A.!
Federico Monti

 ha scritto nel messaggio
news:P8fs8.214$SR5....@twister1.libero.it...


 EL SONAVA CON MANNI....
Esatto! Anca mi sonavo con Manni.....e se gavemo divertì parecchio. Ah! bei
tempi, quei!
Quattrocorde   °\°\ /°/°
www.easyridersband.com

 ha scritto nel messaggio
news:VYWr8.132698$%g7.42...@twister2.libero.it...
